《大风雷雨》
宋代·袁说友

雷风一息到山西，欹侧村花不自持。
际晚甘霖如倒峡，今年香雪可翻匙。
绿秧蘸脚元非揠，白水齐腰不恨迟。
浪说随车夸故事，但知忧国愿无饥。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。